jkorsvik/nowiki_second_scrape_merged huggingface dataset:
Predikant

En predikant er en person som forkynner Guds ord, det vil si holder en preken eller taler i en kristen forsamling eller under en gudstjeneste. En predikant kan være en prest, men brukes særlig om lekfolk, gjerne omreisende forkynnere og møteledere. Ofte brukes betegnelsen legpredikant for å tydeliggjøre skillet mellom prester og legfolk.
Predikant kan i sammensetninger også brukes om andre engasjerte talere og forkjempere, for eksempel avholdspredikanter og moralpredikanter. Ordet henger sammen med det gammelnorske predika, det vil si preke eller predike, som kommer via det tyske ordet prediken fra det latinske praedicare som betyr å «forkynne».


== Se også ==
Prest
Pastor
Imam
Legmann
Forkynnelse
Preken
Emissær
Ludlow Castle

Ludlow Castle var et stort slott i Ludlow i Shropshire, England. Det er i dag i ruiner, og står på en høyde i byen, med utsikt over elven Teme. 
Slottet ble først bygget i det 12. århundre av en normannisk lord. Det var i slektene de Lacy og Mortimers eie, frem til det ved Edvard IVs tiltredelse ble overtatt av kronen. I Tudortiden ble det utført betydelige ombygginger på slottet, og det forble i kongelig eie helt til 1811. Det tilhører nå jarlen av Powis.
I omkring  hundre år hadde Rådet for Wales og Marches sete på slottet. Tre kongelige barn hadde sitt hjem der: Edward, sønn av Edvard IV; Arthur Tudor og Mary Tudor. 
Slottet er byens største attraksjon, og det er regelmessige omvisninger og arrangementer i ruinene.


== Eksterne lenker ==
(en) Offisielt nettsted 
(en) Ludlow Castle – kategori av bilder, video eller lyd på Commons
Slaget ved Ludford Bridge

Slaget ved Ludford Bridge ble Huset Yorks største nederlag i den første fasen av rosekrigene. Slaget ble utkjempet ved Ludford Bridge i Shropshire den 12. oktober 1459.
Etter seieren i slaget ved Blore Heath gikk yorkistene videre til Worcester. Etter å ha møtt en kraftig, overlegen lancastriansk styrke vendte de tilbake til Ludford Bridge og stilte opp i defensive posisjoner. Før slaget hoppet Andrew Trollope, som hadde kommandoen over soldatene fra Calais, av fra yorkistenes styrke da Henrik VI tilbød ham benådning. Han tok med seg ikke bare sine menn, men også informasjon om yorkistenes styrke og planer. Lancastrianerne hadde dermed omkring tre ganger så mange soldater og oversikt over Yorks disposisjoner. 
Richard Plantagenet, 3. hertug av York flyktet sammen med sine sønner George og Richard og sine allierte Warwick og Salisbury, først til Calais og deretter til Irland.
Melina Kanakaredes

Melina Kanakaredes (født 23. april 1967 i Akron i Ohio) er en amerikansk skuespiller. Hennes mest kjente rolle, som hun har vunnet en pris for, er som dr. Sydney Hansen i TV-serien Providence. Hun har også spilt i flere andre TV-serier (blant annet i rollen som Stella Bonasera i CSI: New York) og filmer.
Melina studerte ved Ohio State University, hvor hun deltok på universitetets lag i synkronsvømming. Hun kom i studietiden på annenplass i Miss Ohio-konkurransen. Deretter studerte hun videre på Point Park College i Pittsburgh, hvor hun tok en bachelorgrad i teaterfag. Hun er av gresk avstamning, og snakker flytende gresk.
Melina Kanakaredes giftet seg med Peter Constantinades i 1992, og paret har to døtre. 


== Filmografi ==
Carts (1987)
The Guiding Lights (TV-serie, 1991–1995)
Bleeding Hearts (1994)
New York News (TV-serie, 1995)
The Long Kiss Goodnight (1996)
Leaving L.A. (TV-serie, 1997)
Dangerous Beauty (1998)
Rounders (1998)
Saint Maybe (TV-film, 1998)
Providence (TV-serie, 1999–)
15 Minutes (2001)
CSI: NY (TV-serie, 2004–)
Into the Fire (2005)I tillegg kommer en rekke gjesteopptredener i TV-serier.


== Referanser ==


== Eksterne lenker ==
(en) Melina Kanakaredes på Internet Movie Database 
(sv) Melina Kanakaredes i Svensk Filmdatabas 
(da) Melina Kanakaredes på Filmdatabasen 
(da) Melina Kanakaredes på Scope 
(fr) Melina Kanakaredes på Allociné 
(en) Melina Kanakaredes på AllMovie 
(en) Melina Kanakaredes hos Turner Classic Movies 
(en) Melina Kanakaredes hos Rotten Tomatoes 
(en) Melina Kanakaredes hos TV Guide 
(en) Melina Kanakaredes hos The Movie Database
Francisco de Orellana

Francisco de Orellana (født 1511 i Trujillo i Spania, død i november 1546 et sted i Amazonas) var en spansk oppdagelsesreisende og conquistador.


== Liv og virke ==
Francisco de Orellana tok del i den spanske erobring av Peru sammen med Francisco Pizarro, og var en av Gonzalo Pizarros offiserer under Gonzalos ekspedisjon i 1541 øst for Quito og inn i Sør-Amerikas indre på leting etter det sagnomsuste El Dorado.
Da ekspedisjonen nådde seilbare strekk langs elven Río Napo lot Gonzalo Pizarro bygge en skute som skulle rekognosere nedover elva. Orellana fikk oppgaven som kaptein på skuta, og sammen med et mindre antall mannskap la de avsted i desember 1541 for å  gjøre et siste fremstøt for å finne El Dorado, mens Gonzalo Pizarro og resten av ekspedisjonen lå i leir og ventet på at skuta skulle komme tilbake med nyheter om det forjettede land . Men etter noen dagsreiser innså Orellana at det pga. strømforholdene ville bli vanskelig å seile tilbake, og bestemte seg for å ignorere Gonzalo Pizarros instrukser. Han erklærte overfor mannskapet at han aktet å fortsette nedover elva så langt den rakk for å se hvor den endte. Bare én mann protesterte. Han ble satt iland, og etter flere dagers strabasiøs ferd gjennom jungelen langs elva lyktes det ham å nå leiren med den ventende ekspedisjonen, som måtte oppgi forsøket på å finne El Dorado, og gjorde vendereis. 
I en usannsynlig vellykket seilas klarte Orellana å forsere hele veien ned elva Amazonas og nådde dens munning i august 1542. Fra munningen seilte han  vestover langs Sør-Amerikas kyst til han kom til øya Margarita ved kysten av Venezuela øst i Karibia, der det var blitt etablert en spansk koloni.  
Det var under denne seilasen at Amazonas fikk sitt navn. Orellana skrev at de ble angrepet av kvinnelige krigere, noe som fikk ham til å tenke på antikkens amasoner. Sammenstøtet var med tapuyasindianere, hvor kvinnene kjempet side om side med mennene. 
Orellana døde under en senere reise ned Amazonas.
Den nåværende ecuadorianske provinsen Orellana er oppkalt etter ham.


== Referanser ==


== Eksterne lenker ==
(en) Francisco de Orellana – kategori av bilder, video eller lyd på Commons
Hanga Roa

Hanga Roa er hovedstaden på den chilenske øya Påskeøya i Stillehavet, og ligger sørvest på øya. I 2002 bodde det 3 304 mennesker i hovedstaden, noe som tilsvarer 87 % av hele befolkningen på Påskeøya.


== Byen ==
Hovedgaten Avienda Policarpo Toro er byens hjerte, og de fleste butikkene, hotellene, restaurantene og øyas apotek ligger langs denne gaten. I sentrum ligger også byens eneste museum og den romersk-katolske kirken.


== Modernisering ==
Regjeringen i Chile har gjort mye de siste årene for å bygge ut kommunikasjonen, noe som har vært til stor fordel for Påskeøya og Hanga Roa. Med utbyggingen av internett har det kommet til både internett-kaféer og minibanker.


== Lufthavn ==
Hanga Roa lufthavn, Mataveri International Airport, trafikkeres av det chilenske nasjonale flyselskapet, LAN Airlines.


== Eksterne lenker ==
(en) Hanga Roa – kategori av bilder, video eller lyd på Commons
Ullerentjernet

Ullerentjern er et tjern som ligger på Holleia i Ringerike kommune i Viken. Tjernet har avrenning til Skjærdalsvassdraget.


== Referanser ==
Pirayaer

Pirajaer (Piranha) er et tribus i familien Serrasalmidae, en relativt ny familie som tidligere ble regnet som en underfamilie (Serrasalminae) av karpelakser (Characidae).Piraja (av et indianerspråk via port. piranha) er en fellesbetegnelse for flere søramerikanske fiskearterer med store, skarpe tenner. Artene er normalt fra 15 til 25 centimeter lange.
Pirajaene lever i elvene i Sør-Amerika. Hovedsakelig finner man fiskene i Amazonas, samt i elver i Guyana og Paraguay. Arten Pygocentrus piraya lever i elva Rio São Francisco i Brasil. Pirajaer lever stort sett av frø, plantemateriale, og som predatorer og åtseletere på andre fisk. De har et rykte på seg for å være menneske-etere, noe som er ufortjent, selv om enkelte territorielle arter kan angripe badende mennesker for å forsvare territoriet sitt, spesielt når vannstanden er lav.
Stimens atferd er en forsvarsmekanisme, ikke en jaktstrategi.
Navnet «piraja» kommer fra Tupi-Guarani-språket hvor pirá betyr «fisk» og sanha eller ranha betyr «tann».


== Referanser ==


== Eksterne lenker ==
(en) Kategori:Serrasalminae – bilder, video eller lyd på Wikimedia Commons 
Tree of Life: Characiformes Besøkt 28. september 2007
piranha-info.com
Studie: Pirayaer er ikke utelukkende kjøttetende
Bengal (andre betydninger)

Bengal har flere betydninger:

Regionen Bengal i India og Bangladesh
Bengalkatt, katterase som gjerne kalles kun bengal
Bengal (fiktivt land), et fiktivt land i tegneserien Fantomet
Sykehuset Telemark

Sykehuset Telemark HF er et helseforetak (HF) med sin hovedavdeling lokalisert til Skien. Seksjoner finnes også i Notodden, Porsgrunn og Kragerø. Antall ansatte var 2 750 i 2003, hvorav 215 leger. I 2020 hadde Sykehuset Telemark HF rundt 3000 ansatte.


== Behandlingssteder (geografisk) ==
Sykehuset Telemark HF tilbyr helsehjelp på følgende steder i tidligere Telemark fylke:
Skien
Pors​grunn
Notodden
Nordagutu
Rjukan
Kragerø
Stathelle


== Historikk ==
Sykehuset Telemark HF ble til ved en sammenslåing av de offentlige sykehusene rundt i daværende Telemark fylke, nærmere bestemt:

Telemark Sentralsykehus (TSS), som var resultatet av sammenslåingen av de offentlige sykehusene i Skien (det tidligere Telemark fylkessykehus) og Porsgrunn (de tidligere Porsgrunn Lutherske Sykehus (PLS) og St. Josef Hospital)
Notodden sykehus, Notodden
Rjukan sykehus, Rjukan
Kragerø sykehus, Kragerø


== Referanser ==


== Eksterne lenker ==
Sykehuset Telemarks nettsider
RQ-1 Predator

RQ-1 Predator er en drone, et ubemannet luftfartøy, utviklet for det amerikanske luftforsvaret.  Den kan bære og bruke to AGM-114 Hellfire-missiler, og betegnes da MQ-1.  Predator har vært i tjeneste siden 1995, og har vært i strid i Afghanistan, Bosnia, Kosovo, Irak og Jemen.  Siden 2004 har også det italienske luftforsvaret brukt den.
RQ-1 Mariner er en versjon tilpasset for den amerikanske marinen.
Under betegnelsen RQ-1A/B Predator ligger egentlig et helt system, ikke bare flyet.  Et komplett system består av fire fly med sensorer, en bakkekontrollstasjon, utstyr for satellittkommunikasjon og 55 personer.


== Referanser ==
RQ-2 Pioneer

RQ-2 Pioneer er en drone, et ubemannet luftfartøy, utviklet av amerikanske AAI Corporation og Israel Aircraft Industries.  Den har vært i tjeneste siden 1986, og har vært brukt av den amerikanske marinen, marineinfanteriet og hæren.


== Eksterne lenker ==
IAI RQ-2 Pioneer
RQ-3 Dark Star

RQ-3 Dark Star er en drone, et ubemannet luftfartøy.  Det ble brukt av det amerikanske luftforsvaret.  Første flytur var 26. mars 1996.  Programmet ble kansellert i 1999.  Utviklingen ble foretatt av Lockheed Martins Skunk Works-avdeling og Boeing.  Det har blitt hevdet i pressen at Dark Star ikke ble kansellert, men forsatt utvikles som et «svart» prosjekt.Den to første prototypene kan beskues på Museum of Flight i Seattle, Washington og National Museum of the United States Air Force ved Wright-Patterson Air Force Base i Ohio.


== Referanser ==


== Eksterne lenker ==
DarkStar Tier III fra NASA Dryden Flight Center] (engelsk)
DarkStar Tier III Minus fra FAS.org (engelsk)
Cat Fanciers’ Association

Cat Fanciers' Association (CFA) er et internasjonalt register for rasekatter, på linje med Fédération Internationale Féline. Registeret som sådan ble grunnlagt i 1906. Hovedkontoret ligger i Manasquan, New Jersey, i USA.


== Anerkjente katteraser ==
Championship Class (konkurranseklasse)
Abyssiner
Amerikansk curl (FIFe = american curl korthår og american curl langhår)
Amerikansk korthår
Amerikansk strihår
Balineser
Birma
Bombaykatt
Britisk korthår
Burmeser
Chartreux
Colorpoint korthår
Cornish rex
Devon rex
Egyptisk mau
Europeisk burmeser (FIFe = Europé)
Exotic
Havana brown
Japanese bobtail
Javaneser
Korat
Maine coon
Manx
Norsk skogkatt
Ocicat
Orientaler (FIFe = orientalsk korthår og orientalsk langhår)
Perser
Ragdoll
Russisk blå
Scottish fold
Selkirk rex
Siameser
Singapura
Somali
Sphynx
Tonkinese
Tyrkisk angora
Tyrkisk van
Provisional Class (midlertidig klasse for rasekatterr som ennå ikke blir akseptert i konkurranseklassen)
Amerikansk bobtail
LaPerm
Sibirkatt
Miscellaneous Class (diverseklasse for rasekatter som ennå ikke blir akseptert i den midlertidige klassen)
RagaMuffin


== Eksterne lenker ==
Cat Fanciers' Association
RQ-4 Global Hawk

RQ-4 Global Hawk er en drone, et ubemannet luftfartøy, brukt av det amerikanske luftforsvaret til overvåkning.  Det ble tatt fram av Northrop Grumman.  Det er utstyrt med radar og infrarøde sensorer for å se gjennom skydekke.
Det er det første ubemannede luftfartøyet som har blitt sertifisert av den amerikanske luftfartsadministrasjonen til å fly i sivile luftleder uten spesialtillatelse.  Det australske forsvaret har også bestilt Global Hawk.


== Bilder ==
Gul trompetsopp

Gul trompetsopp (Craterellus lutescens), en sopp i slekten trompetsopper i kantarellfamilien. Den er også kjent som Gul trompetkantarell, da den tidligere ble tidligere regnet som medlem av slekten kantareller. Craterellus xanthopus, Cantherellus lutescens og Cantherellus xanthopus er synonymer til det gjeldende vitenskapelige navnet. 


== Beskrivelse ==
Hatten kan være mørk, nesten svart. Under hatten er det tydelige ribber som er nedløpende på stilken. Som regel er de glattet nesten helt ut nærmest stilken. Stilken er hul og lysende gul, nesten over i en lys orangetone. Det er ikke et skille i fargen på stilken og undersiden av hatten.


=== Forvekslingsfare ===
Gul trompetsopp er nært beslektet med traktkantarell, og blir ofte forvekslet med denne. Dette har imidlertid liten praktisk betydning. I likhet med traktkantarell har den blitt forvekslet med den dødelig giftige spiss giftslørsopp, da disse kan vokse i samme miljø. Soppene kan ha samme størrelse og omtrent samme farge på hatten, men likner ellers lite. Problemet er at giftslørsoppen kan vokse inne i klynger av gule trompetsopper. En fornuftig forholdsregel er å ikke plukke dem buntevis, men forsikre seg om at man ikke plukker noen andre sopper enn den man er ute etter. Skulle man være i tvil kan man se etter ribbene man forventer å finne under hatten på trompetsopper, hvis de mangler er det ikke gul trompetsopp.


== Utbredelse ==
Gul trompetsopp vokser gjerne gruppevis. I gode soppår kan den finnes i store mengder på mindre områder. De finnes oftest i barskog, gjerne vanskelig tilgjengelig under einebærbusker. Den er en av få sopper som kan finnes ved myrkanter, gjerne med or eller bjørkekratt.


== Bruk ==
Gul trompetsopp er en svært god matsopp, i klasse med traktkantarell og vanlig kantarell. Den egner seg meget godt til tørking. Den kan også fryses eller hermetiseres.


== Referanser ==


== Eksterne lenker ==
(en) gul trompetsopp i Encyclopedia of Life 
(en) gul trompetsopp i Global Biodiversity Information Facility 
(no) gul trompetsopp hos Artsdatabanken 
(sv) gul trompetsopp hos Dyntaxa 
(en) gul trompetsopp hos Index Fungorum 
(en) gul trompetsopp hos MycoBank 
(en) Kategori:Craterellus lutescens – bilder, video eller lyd på Wikimedia Commons 
(en) Craterellus lutescens – galleri av bilder, video eller lyd på Wikimedia Commons 
Soppen er «spiselig» i normlisten for soppkontrollører. (2022) Fagmykologisk råd på vegne av Norges sopp- og nyttevekstforbund.
ChangKong-1

ChangKong-1 (CK-1) er en radiostyrt måldrone, et ubemannet luftfartøy.  Det er utviklet i Kina på bakgrunn av sovjetiske Lavotsjkin La-17C som de fikk tidlig på 1960-tallet.  Ansvarlig for prosjektet var general Zhao Xu, og det første eksemplaret fløy 6. desember 1966.  En av de større forskjellene til forgjengeren er at det bruker en turbojet i stedet for en ramjet.
IAI Harpy

IAI Harpy er en drone, et ubemannet luftfartøy, utviklet av Israel Aircraft Industries (IAI).  Den er beregnet på å angripe fiendtlige radarer og har et høyeksplosivt stridshode.  
IAI har solgt Harpy til blant annet Tyrkia, India og Kina. I 2004 ble det en strid mellom USA og Israel hvor USA beskyldte Israel for å selge avansert militær teknologi til Kina. Harpy var blitt solgt til Kina for om lag 55 millioner dollar i 1994, og da de kom tilbake ti år senere for å bli oppgradert, mente USA at Israel burde annullere kontrakten. Man hevdet at det var amerikansk teknologi i dronene. Dronene ble returnert til Kina uten å bli oppgradert, og hendelsen kjølnet forholdet mellom USA og Israel, som ble satt ut av Joint Strike Fighter-programmet. Men året etter har Israel bekreftet at de atter er med i programmet. 


== Spesifikasjoner ==
Ubemannet fly, 2,7 meter langt og med et vingespenn på 2,1 meter. Flyet veier 135 kilo når det er lastet. Det drives av en Wankelmotor på 37 HK og har en maksfart på 185 km t. Rekkevidden er 500 km. Flyet har et stridshode på 32 kg høyeksplosivt sprengstoff.
RQ-5 Hunter

RQ-5 Hunter er en drone, et ubemannet luftfartøy.  Den er en amerikansk tilpasning av den israelske Hunter, utviklet av Israeli Aircraft Industries.  Den ble brukt av den amerikanske hæren i Kosovo.  Programmet ble kansellert i 1996, men noen eksemplarer er fremdeles i tjeneste.
RQ-7 Shadow

RQ-7 Shadow er en drone, et ubemannet luftfartøy.  Den ble utviklet av Israel Aircraft Industries og brukes av den amerikanske hæren. Shadown kan overføre video i sanntid til bakkestasjonen.


== Eksterne lenker ==
Offisielt nettsted 
(en) AAI RQ-7 Shadow – kategori av bilder, video eller lyd på Commons
Sperwer

Sperwer (nederlandsk for spurvehauk) er en drone, et ubemannet luftfartøy, utviklet av franske SAGEM. Den er fjernstyrt og kan fly i fem timer, og sende tilbake bilder fra en rekkevidde på 150 km.


== I tjeneste ==
Sperwer er i tjeneste i Frankrike (61e régiment d'artillerie) og Hellas.
Det canadiske forsvaret brukte Sperwer i Afghanistan mellom 2003 og 2009 da den ble erstattet med den israelske IAI Heron.Danmark forsøkte å få den i tjeneste under navnet Tårnfalken, men etter lengre tids problemer ble prosjektet avviklet sent i 2004 og de gjenværende dronene ble solgt til Canada.


== Brukere ==

 Canada
Canadas forsvar. Kjent under navnet CU-161; pensjonert.
 Danmark
Hæren. Avlyst og solgt.
 Frankrike
Armée de terre. I tjeneste med flere bestilt.
 Hellas
Den greske hæren.
 Nederland
Royal Netherlands Air Force. Pensjonert
 Sverige
Svenska armén. Kjent under navnet UAV01 Ugglan


== Referanser ==


== Eksterne lenker ==
(en) Sagem Sperwer – kategori av bilder, video eller lyd på Commons
World Cat Federation

World Cat Federation (WCF) er et internasjonalt rasekattregister, på linje med Fédération Internationale Féline (FIFe). Registeret ble grunnlagt i Rio de Janeiro i Brasil i 1988 og hovedkontoret ligger i Essen i Tyskland.


== Anerkjente katteraser ==
Langhår (LH)
Perser
Colourpoint
Semi-korthår (HLH)
American curl langhår
Balineser
Cymric
Birma
Highland fold
Japanese bobtail langhår
Karesk bobtail langhår
Kurilsk bobtail langhår
Maine coon
Nebelung
Neva masquerade
Norsk skogkatt
Orientalsk langhår
Ragdoll
Selkirk rex
Sibirkatt
Somali
Tyrkisk angora
Tyrkisk van
Yorkkatt
Korthår gruppe 1 (KH1)
Abyssiner
American curl korthår
Amerikansk korthår
Amerikansk strihår
Anatoli
Asiakatt
Australsk mist
Bengalkatt
Bombaykatt
Brasiliansk korthår
Britisk korthår
Burmeser
Burmilla
Chartreux
Ceylonkatt
Cornish rex
Devon rex
Don sphinx
Egyptisk mau
Exotic
Tysk rex
Huskatt (ikke så mye en egen rase som en standard for korthårete katter uten stamtavle)
Japanese bobtail korthår
Kanaani
Karelsk bobtail
Keltisk korthår
Korat
Kurilsk bobtail korthår
Manx
Ocicat
Russisk blå
Scottish fold
Selkirk rex
Singapura
Sphinx
Korthår gruppe 2 (KH2)
Mekong bobtail
Orientalsk korthår
Peterbald
Siameser
Thaikatt
Tonkinese


== Eksterne lenker ==
World Cat Federation
The International Cat Association

The International Cat Association (TICA) er et internasjonalt stambokregister for rasekatter som ble grunnlagt i 1979, på linje med Fédération Internationale Féline. Hovedkontoret ligger i Harlingen i Texas, USA.


== Anerkjente raser ==
Championship Breeds
Abyssiner
American bobtail (lang- og korthåret)
American curl (lang- og korthåret)
Amerikansk korthår
Amerikansk strihår
Balineser
Bengalkatt
Birma
Bombaykatt
Britisk korthår
Burmeser
Chartreux
Cornish rex
Cymric
Devon rex
Egyptisk mau
Exotic
Havanakatt
Himalayakatt
Japanese bobtail (lang- og korthåret)
Korat
LaPerm (lang- og korthåret)
Maine coon
Manx
Munchkin (lang- og korthåret)
Nebelung
Norsk skogkatt
Ocicat (OCI)
Orientalsk korthår
Orientalsk langhår
Perser
Peterbald
Pixiebob (lang- og korthåret)
Ragdoll
Russisk blå
Scottish fold (lang- og korthåret)
Selkirk rex (lang- og korthåret)
Siameser
Sibirkatt
Singapura
Snowshoe
Somali
Sphynx
Tonkinese
Toyger
Tyrkisk angora
Tyrkisk van
Advanced New Breeds
Chausie
Savannah
Preliminary New Breeds
Donskoy
Highlander
Highlander korthår
Kurilian bobtail
Kurilian bobtail langhår
Minskin
Ojos azules
Ojos azules langhår
Serengeti
Sokoke


== Eksterne lenker ==
The International Cat Association
Blandaball

Blandaball er en type fiskemat som består av fisk, løk og potet, som er malt opp i en litt grov masse og formet til en ball. Man har to varianter; rundball, som er sirkulær, og har en fleskebit i midten, og langball, som er avlang, og ikke har fleskebit i midten. Den vanligste varianten er rundball.
Blandaball er litt grå av farge og grovere i konsistens enn andre varianter av ball (for eksempel potetball og hvitball).
Kristiansund har lang tradisjon for blandaball, og byen blir på folkemunne kalt «Baillsuinn», «Ballsund» og «Baillbyen».


== Se også ==
Raspeball